78. ΠΡΟΕΔΡΙΚΟ ΔΙΑΤΑΓΜΑ υπ’ αριθ.159 της 8/8 Μαΐου 1986 (ΦΕΚ Α΄61)  Ρύθμιση θεμάτων βαθμών, θέσεων, προέλευσης συμβουλίων, τοποθετήσεων και μεταθέσεων αστυνομικού και πυροσβεστικού προσωπικού.  Έχοντες υπόψη: α)Τις διατάξεις του άρθρ.11 του Νόμ.1481/84 (ΦΕΚ 152 Α) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ.1 του Νόμ.1590/1986 (ΦΕΚ 49 Α΄). β)Την παρ. 2 του άρθρ.1 του Νόμ.1590/1986. γ)Τις διατάξεις του Π.Δ.137/1986 (ΦΕΚ 51Α΄) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης». δ)Την υπ’ αριθ.275/1986 γνωμοδότηση του Συμβουλίου της Επικρατείας, ύστερα από πρόταση των Υπουργών Οικονομικών και Δημόσιας Τάξης, αποφασίζουμε: Σύσταση βαθμού και θέσεων ταξιάρχου Άρθρ.1.-1.Συνιστάται βαθμός ταξιάρχου Αστυνομίας, ο οποίος εντάσσεται στην από την παρ. 1 του άρθρ.24 του Νόμ.1481/1984 καθοριζόμενη κλίμακα της ιεραρχίας των βαθμών του αστυνομικού προσωπικού, μετά από τους υποστρατήγους Αστυνομίας και πριν από τους αστυνομικούς διευθυντές. 2.Οι οργανικές θέσεις των ταξιάρχων καθορίζονται σε 15, για το αστυνομικό προσωπικό γενικών καθηκόντων και σε 1 για το αστυνομικό προσωπικό ειδικών καθηκόντων υγειονομικού. Με το άρθρο μόνο του Π.Δ.3/31 Δεκ.1987-8 Ιαν. 1988 (ΦΕΚ Α΄1) οι ως άνω οργανικές θέσεις των ταξιάρχων γενικών καθηκόντων αυξήθηκαν κατά 5 και καταργήθηκαν ισάριθμες θέσεις Αστυνομικών Διευθυντών γενικών καθηκόντων, (παρ.1 άρθρ.23 Νόμ.1481/84, ανωτ. αριθ.70 ). 3.Όριο ηλικίας, μέχρι το οποίο επιτρέπεται να υπηρετούν οι ταξίαρχοι καθορίζεται το 60ό έτος, για τους αξιωματικούς γενικών καθηκόντων και το 61ο έτος για τους αξιωματικούς ειδικών καθηκόντων υγειονομικού. 4.Οι ταξίαρχοι αστυνομίας αντιστοιχούν μισθολογικά με τους ταξιάρχους του στρατού ξηράς. 5.Στο βαθμό του ταξιάρχου προάγονται αστυνομικοί διευθυντές σύμφωνα με τις παρ.5, 6 και 7 του άρθρ.46 του Νόμ.1481/84. 6.Για τις τακτικές και έκτακτες κρίσεις των ταξιάρχων, ισχύουν οι διατάξεις του εδαφ.α΄της παρ.1και των εδαφ. α και β της παρ.2 του άρθρ.45 του Νόμ.1481/84, όπως εφαρμόζονται για τους υποστρατήγους. Η προβλεπόμενη από το εδάφ.γ της παρ. 2 του άρθρ.45 του Νομ. 1481/84 προαγωγή των αστυνομικών διευθυντών, γίνεται στο βαθμό του ταξιάρχου. 7.Κατά την πρώτη εφαρμογή του παρόντος οι προαγωγές στο βαθμό του ταξιάρχου γίνονται από τον πίνακα διατηρητέων του έτους 1985, χωρίς να εφαρμόζονται στην περίπτωση αυτή οι διατάξεις του άρθρ.31 του Νόμ.671/1977.  (Αντί για τη σελ.16,555) Σελ.16,555(α) Τεύχος Ι-33 Σελ.7 Υπουργείο Δημόσιας Τάξης (Οργανικές Διατάξεις) 4.Α.α.76-78   130 8.Κατά τις τακτικές κρίσεις του έτους 1986 οι ταξίαρχοι κρίνονται και προάγονται στο βαθμό του υποστρατήγου με τη συμπλήρωση τριών μηνών παραμονής στο βαθμό τους. 9.(Καταργήθηκε από την παρ. 4 άρθρου μόνου του Π.Δ.353/27-31 Αυγ.1987 (ΦΕΚ Α΄158), κατωτ.αριθ.93). 10.Για τα λοιπά θέματα αρμοδιοτήτων, αντιστοιχίας, ιεραρχίας, χρόνου υπηρεσίας, προσόντων, διαδικασίας, επιλογής, τοποθετήσεων, μεταθέσεων, κρίσεων, προαγωγών, ανάκλησης στην ενέργεια, κατάστασης και βαθμού, εφαρμόζονται οι διατάξεις του Νόμ.671/1977 (ΦΕΚ 236 Α΄), του Ν.Δ. 343/1969 (ΦΕΚ 238 Α΄) και οι λοιπές διατάξεις που ίσχυαν για τους αξιωματικούς χωροφυλακής με βαθμό ταξιάρχου, όπως τροποποιήθηκαν με τον Νόμ.1481/1984 και διαφοροποιούνται με το παρόν δ/γμα. Σύσταση βαθμών υπαστυνόμων α και β Άρθρ.2.-1.Συνιστώνται βαθμοί υπαστυνόμου β και υπαστυνόμου α της Ελληνικής Αστυνομίας. 2.Ο βαθμός του υπαστυνόμου β΄είναι βαθμός αξιωματικού με μισθολογική αντιστοιχία ανθυπολοχαγού του στρατού ξηράς και όριο ηλικίας μέχρι το οποίο μπορεί να υπηρετεί το 55ο έτος. Στο βαθμό αυτό προάγονται οι δόκιμοι υπαστυνόμοι, που αποφοιτούν ευδόκιμα από το τμήμα υπαστυνόμων της σχολής αξιωματικών και οι ανθυπαστυνόμοι που αποφοιτούν ευδόκιμα από τη σχολή μετεκπαίδευσης ανθυπαστυνόμων, καθώς και εκείνοι για τους οποίους ειδικές διατάξεις προβλέπουν την προαγωγή στο βαθμό αυτό. 3.Ο βαθμός του υπαστυνόμου α είναι αντίστοιχος βαθμός του υπαστυνόμου του Νόμ.1481/84, ο οποίος καταργείται με την έναρξη ισχύος του παρόντος δ/τος.Ο υπαστυνόμος α στην κλίμακα της ιεραρχίας είναι βαθμός ενδιάμεσος μεταξύ υπαστυνόμου β και αστυνόμου β, με μισθολογική αντιστοιχία υπολοχαγού του στρατού ξηράς και όριο ηλικίας μέχρι το οποίο μπορεί να υπηρετεί το 55ο έτος. 4.Για τα λοιπά θέματα προέλευσης, προσόντων, προαγωγών, τοποθετήσεων, μεταθέσεων, κατάστασης και βαθμού των υπαστυνόμων β και υπαστυνόμων α, εφαρμοζόνται οι διατάξεις του Νόμ.671/ 1977, του Ν.Δ. 343/1969 και οι διατάξεις που ίσχυαν για τους αξιωματικούς της χωροφυλακής με βαθμούς ανθυπομοιράρχου και υπομοιράρχου αντίστοιχα, όπως τροποποιήθηκαν με το Νόμ.1481/84 και διαφοροποιούνται με το παρόν δ/γμα. Σελ.16,556(α) Τεύχος Ι-33 Σελ.8  5.Με την έναρξη ισχύος του παρόντος δ/τος, οι αξιωματικοί που κατέχουν βαθμό υπαστυνόμου, σύμφωνα με το Νόμ.1481/84, ονομάζονται αυτοδικαίως υπαστυνόμοι α, χωρίς να θίγονται τα δικαιώματα και οι υποχρεώσεις που απορρέουν από τον καταργούμενο βαθμό. Για τους αξιωματικούς ειδικών καθηκόντων υγειονομικών, χημικών, αστυκτηνιάτρων και ιερέων, όπου στο Νόμ.1481/84 γίνεται χρήση του όρου υπαστυνόμος νοείται ο βαθμός του υπαστυνόμου α. Για την εφαρμογή της παρ. 3 του άρθρ.31 του Νόμ.1481/1984 ως υπαστυνόμοι νοούνται οι υπαστυνόμοι β. 6.Οι ανθυπαστυνόμοι όταν αποφοιτούν ευδόκιμα από την οικεία σχολή μετακπαίδευσης προάγονται αμέσως στο βαθμό του υπαστυνόμου β και ύστερα από την προαγωγή τους αυτή διέπονται από τις διατάξεις που ισχύουν για όσους εξελίσσονται σε αξιωματικούς χωρίς προηγούμενη φοίτηση στο τμήμα υπαστυνόμων της σχολής αξιωματικών ως δόκιμοι υπαστυνόμοι. 7.Με την έναρξη ισχύος του παρόντος δ/τος οι ανθυπαστυνόμοι που απεφοίτησαν ευδόκιμα από την οικεία σχολή μετεκπαίδευσης μετά τη 10.8.1984 προάγονται στο βαθμό του υπαστυνόμου β.  Ο χρόνος που μεσολαβεί από την αποφοίτησή τους από την οικεία σχολή μετεκπαίδευσης μέχρι την προαγωγή τους στο βαθμό του υπαστυνόμου β προσμετράται ως χρόνος πραγματικής υπηρεσίας αξιωματικού στο βαθμό αυτό. 8.Οι οργανικές θέσεις των υπαστυνόμων β και υπαστυνόμων α είναι ενιαίες και κατανέμονται ανάλογα με την προέλευσή τους, ως προσωπικού γενικών ή ειδικών καθηκόντων, κατά κατηγορίες και ειδικότερες διακρίσεις, σύμφωνα με το άρθρ.23 του Νόμ.1481/1984, όπως προβλέπονται οι οργανικές θέσεις στο βαθμό του υπαστυνόμου χωρίς αυξομείωση. 4.Α.α.78 Υπουργείο Δημόσιας Τάξης (Οργανικές Διατάξεις)   131 Βαθμολογική διάκριση αστυνομικού προσωπικού Άρθρ.3.-Στην κλίμακα της ιεραρχίας των βαθμών της Ελληνικής Αστυνομίας οι αντιστράτηγοι, υποστράτηγοι και ταξίαρχοι είναι ανώτατοι, οι αστυνομικοί διευθυντές, αστυνομικοί υποδιευθυντές και αστυνόμοι α είναι ανώτεροι και οι αστυνόμοι β, υπαστυνόμοι α και υπαστυνόμοι β είναι κατώτεροι αξιωματικοί. Ο ανθυπαστυνόμος είναι βαθμός ενδιάμεσος μεταξύ αξιωματικών και υπαξιωματικών. Υπαξιωματικοί είναι αρχιφύλακες. Μείωση οργανικών θέσεων Άρθρ.4.-1.Οι οργανικές θέσεις που καθορίζονται με το άρθρ.23 του Νόμ.1481/1984 μειώνονται κατά 15 στο βαθμό του αστυνομικού διευθυντή γενικών καθηκόντων και κατά 1 στο βαθμό του υποστρατήγου ειδικών καθηκόντων υγειονομικού. 2.Κατά την εφαρμογή του άρθρου αυτού, οι υπεράριθμοι αξιωματικοί που κατέχουν καταργούμενες θέσεις, παραμένουν σε προσωρινές θέσεις μέχρι να καταλάβουν οργανικές ή να εξέλθουν από την υπηρεσία, σύμφωνα με τις ισχύουσες διατάξεις, χωρίς να πληρώνονται οι προσωρινές θέσεις που κενώνονται. Συμβούλια κρίσεων αξιωματικών Άρθρ.5.-1.(Παρατίθεται κάτω από το εδάφ.β της παρ.1 άρθρ.45 Νόμ.1481/84, ανωτ. αριθ.70). 2.(Παρατίθεται κάτω από το εδάφ.γ΄παρ.1 άρθρ.45 Νόμ.1481/84, ανωτ. αριθ.70). 3.Όταν δεν υπάρχουν ή κωλύονται αντιστράτηγοι, υποστράτηγοι και ταξίαρχοι της Ελληνικής Αστυνομίας για τη συγκρότηση των συμβουλίων κρίσης αξιωματικών του άρθρ.45 του Νόμ.1481/1984, αναπληρώνονται από αντίστοιχους ομοιοβάθμους τους αξιωματικούς του στρατού ξηράς που ορίζονται από τον Υπουργό Εθνικής Άμυνας και τον Υπουργό Δημόσιας Τάξης. Τοποθετήσεις-Μεταθέσεις-Αποσπάσεις Άρθρ.6.-1.Οι τοποθετήσεις, μεταθέσεις και αποσπάσεις των υποστρατήγων και ταξιάρχων της Ελληνικής Αστυνομίας ενεργούνται με απόφαση του Υπουργού Δημόσιας Τάξης ύστερα από εισήγηση του Αρχηγού. «2. Οι αποσπάσεις που προβλέπονται από το άρθρ. 50 του Νομ. 1481/1984 διαρκούν : α. Των παρ. 1 και 4 , όσο χρόνο κρίνεται αναγκαία η κατά περίπτωση απόσπαση. β. Της παρ. 2: (1) Για την περιπτ. α’, όσο χρόνο κωλύεται ο βαθμοφόρος που διοικεί αυτοτελεί υπηρεσία. (2) Για την περιπτ. β, τρεις μήνες με δυνατότητα παράτασης επί ένα μήνα. (3) Για την περιπτ. γ’, όσο προβλέπεται από το Ν.Δ. 1335/1973 (Α’ 22). (4) Για την περιπτ. δ’ , έξι (6) μήνες. (5) Για την περιπτ. ε’, όσο χρόνο διαρκεί η εκπαίδευση. Για τις περιπτώσεις του παρόντος εδαφίου, νέα απόσπαση αστυνομικού, χωρίς τη συναίνεσή του, δεν επιτρέπεται, αν δεν παρέλθει τρίμηνο απότη λήξη της προηγούμενης.» Η παρ. 2 αντικαταστάθηκε ως άνω από το άρθρ. 2 του Π.Δ.303/27-29 Αυγ. 1996 (ΦΕΚ Α΄ 209), κατωτ. αριθ. 145 α. 3.Στους αστυνομικούς σταθμούς τοποθετούνται ως διοικητές υπαστυνόμοι α ή υπαστυνόμοι β ή ανθυπαστυνόμοι ή υπαξιωματικοί. Ανώτερο συμβούλιο Πυροσβεστικού Σώματος Άρθρ.7.-Το ανώτερο συμβούλιο του Πυροσβεστικού Σώματος έχει τριμελή σύνθεση και απαρτίζεται από το νομικό σύμβουλο του Υπουργείου Δημόσιας Τάξης, τον Αρχηγό του Πυροσβεστικού Σώματος και τον αρχιπύραρχο Υπαρχηγό του Πυροσβεστικού Σώματος. Αναπληρωματικά μέλη ορίζονται ένας νομικός σύμβουλος και ένας υποστράτηγος της Ελληνικής Αστυνομίας αρχαιότερος του Αρχηγού. Ο νομικός σύμβουλος εκτελεί καθήκοντα προέδρου και ο αρχιπύραρχος εισηγητή. Σε περίπτωση μη ύπαρξης, απουσίας ή κωλύματος του αρχιπυράρχου, το συμβούλιο συγκροτείται με τη συμμετοχή ενός αρχαιοτέρου του Αρχηγού υποστρατήγου και αν δεν υπάρχει υποστράτηγος, αντιστρατήγου της Ελληνικής Αστυνομίας και καθήκοντα εισηγητή εκτελεί ο Αρχηγός του Πυροσβεστικού Σώματος. Με τη σύνθεση αυτή γίνεται και η επιλογή του αρχιπύραρχου-υπαρχηγού Πυροσβεστικού Σώματος. Μεταβατικές διατάξεις Άρθρο.8.-Κατά τις τακτικές κρίσεις του έτους 1986: 1.Οι αστυνομικοί υποδιευθυντές της Ελληνικής Αστυνομίας κρίνονται και προάγονται με τη συμπλήρωση 6 τουλάχιστον μηνών πραγματικής υπηρεσίας στο βαθμό που κατέχουν. 2.Για μια διετία από τη δημοσίευση του δ/τος αυτού, ο χρόνος παραμονής στον κατεχόμενο βαθμό των αντιπυράρχων γενικών υπηρεσιών, ως προς το δικαίωμα προαγωγής για το βαθμό του πυράρχου, καθορίζεται σε 16 έτη υπηρεσίας στο βαθμό του αξιωματικού από την οποία ένα έτος στο βαθμό τους. Κατά την πρώτη εφαρμογή οι αντιπύραρχοι που εμπίπτουν στη διάταξη αυτή, δύνανται να κριθούν και έκτακτα. (Αντί για τη σελ.16,557(β) Σελ.16,557(γ) Τεύχος 1332 Σελ. 59 Υπουργείο Δημόσιας Τάξης (Οργανικές Διατάξεις) 4.Α.α.78   132 Άρθρ.9.-Διατάξεις που αντίκεινται στις ειδικές ρυθμίσεις του παρόντος δ/τος καταργούνται. Άρθρ.10.-Η ισχύς του παρόντος δ/τος αρχίζει από την ημερομηνία δημοσίευσής του στην Εφημερίδα της Κυβερνήσεως.